stanford-oval/wikipedia huggingface dataset:
Eläinsuojelu
Suomessa > Puolueiden suhtautuminen eläinsuojeluun

Animalia ja SEY teettivät eduskuntapuolueille kesäkuussa 2016 eläinsuojelukyselyn, jossa kysyttiin muun muassa pitäisikö eläintuotantotiloilla ja teurastamoilla ottaa käyttöön kansalaisille avoin, säännöllinen ja tehokas valvonta. Kaikki Sipilän hallitukseen kuuluvat puolueet vastustivat tehokkaampaa eläinsuojeluvalvontaa; perussuomalaiset ja keskusta olivat täysin eri mieltä ja kokoomus osittain eri mieltä. Muista puolueista myös RKP oli täysin eri mieltä, vasemmistoliitto, vihreät ja SDP taas tehokkaamman valvonnan kannalla. Kristillisdemokraatit ei vastannut kyselyyn.
Perussuomalaiset oli ainoa puolue, joka vastusti tuotantoeläinten kivunlievityksen parantamista, kuten sitä, että porsaiden kastrointi ilman kivunlievitystä kielletään. Se oli myös ainoa puolue, joka vastusti emakkohäkkien kieltämistä. Emakkohäkissä eläin ei pysty liikkumaan, eikä kääntymään ympäri. Turkistarhauksen lakkauttamista kokonaan kannattivat vain vihreät ja vasemmistoliitto. Ne olivat ainoita, jotka kannattivat kaikkia eläinsuojelulakiin esitettyä 10 parannusta. Kokoomus kannatti kuutta ehdotusta, sitä torjuvampia olivat SDP, RKP ja keskusta. Perussuomalaiset oli eläinsuojeluvastaisin puolue.
Eläinsuojelu ja eläinten oikeudet

Eläinsuojelutoiminta sekoitetaan monesti eläinoikeusliikkeeseen, joka ajaa eläinten oikeuksia. Eläinsuojelulla tarkoitetaan lain vähimmäisvaatimusten täyttämistä, kun taas eläinten oikeuksien puolustajat pyrkivät ajamaan eläimille lain asettamia vaatimuksia laajempia oikeuksia.
Monet eläinten oikeuksien puolustajat pitävätkin Suomen lakia riittämättömänä, sillä lain sallimien eläintenpitomuotojen, kuten turkistarhauksen tai lihateollisuuden voidaan katsoa olevan tarpeettoman kärsimyksen aiheuttamista eläimille, mikä on yksiselitteisesti kielletty eläinsuojelulain yleisissä periaatteissa.
Aiheesta muualla

Eläinsuojelun valvonta Ruokavirasto
Timbila

Timbila on Inhambanen alueella Mosambikissa elävien chopien kansanmusiikkia. Sitä soitetaan yhtyeissä, joihin kuuluu useita mbila-soittimia. Eduardo Durão ja Venancio Mbande ovat kansainvälisesti tunnetuimmat timbila-artistit. Ensimmäinen Afrikan ulkopuolinen timbila-yhtye on hollantilainen Anumadutchi.
Times New Viking

Times New Viking on yhdysvaltalainen rock-yhtye. Sen kotikaupunki on Columbus, Ohio.
Levytykset

Dig Yourself (2005)
Present the Paisley Reich (2007)
Rip It Off (2008)
Teora (Italia)

| Teora |
| --- | --- |

 Teora
 Koordinaatit: 40°51′14″N, 15°15′15″E 
Valtio:   Italia
Alue:  Campania
Maakunta:  Avellino
Pinta-ala:  
 – Maa:  23,21  km²
Korkeus:  660 (min. 443 - maks. 886)  m
Väkiluku (2014):  1 540 
 – Väestötiheys:  66  as./km²
 
 Kunnan kotisivut 
Infobox OKVirheellinen NIMI-arvo: 
Teora on kunta Italiassa Campanian alueella Avellinon maakunnassa.
Vuoden 1980 maanjäristys

Teora oli yksi pahiten vuonna 1980 Irpinian maanjäristyksestä kärsineitä kuntia. Kunnassa menehtyi järistyksessä 137 henkilöä.
Aiheesta muualla

Kuvia tai muita tiedostoja aiheesta Teora (Italia) Wikimedia Commonsissa
Esine

Esine on mikä tahansa ihmisen valmistama [lähde? ] tavara, laite, kone tai muu väline.selvennä Esineet ovat elottomia. Ne ovat yleensä valmistettu jonkin työn tekemistä varten [lähde? ] eli välineiksi mutta muun muassa koriste-esineillä ei tehdä työtä vaan esine itsessään täyttää jonkin tarpeen.
Runsas esineiden käyttö on ominaista ihmisille ja ihmistä on kuvattukin esineitä valmistavaksi eläimeksi.[lähde? ]
Aiheesta muualla

Simo Heikkilä: Nykymaailma on täynnä joutavia esineitä (Arkistoitu – Internet Archive). Helsingin Sanomat 9.9.2010.
Maria Manner: Suomi hukkuu roinaan. Ylioppilaslehti 13/2010.
Esa Nousiainen

Esa Nousiainen (s. Pello) on suomalainen muotoilija ja suunnittelija, joka työskentelee Lego Groupilla luovana johtajana. Hän on keksinyt Legolle yli sata uutta osaa. Nousiainen on nähty myös LEGO Masters Suomen päätuomarina sen molemmilla tuotantokausilla.
Legoista Nousiainen on erikoistunut erityisesti minifiguureihin. Hän opiskeli Muotoiluinstituutissa Lahdessa teollista muotoilua. Hän päätyi valmistumisen jälkeen muotoilijaksi Nokialle ja aloitti työt Legolla vuonna 2016.
Esa Määttä

Esa Määttä (s. 25. marraskuuta 1961[lähde? ]) on suomalainen jääpallovalmentaja, joka toimii Bandyliigassa pelaavan Botnian päävalmentajana.
Määttä teki pitkän pelaajauran kotimaan kentillä Oulun Luistinseuran ja Botnian pelaajana. Ruotsissa Määttä edusti neljän kauden ajan IFK Kungälviä.
Määtän pojat Teemu, Tommi ja Tuomas ovat kaikki esiintyneet Suomen jääpallomaajoukkueessa.
Tatu Kosonen

Pentti Lasanen ja Tatu "Sille" Kosonen Lappeenrannassa 21.4.2017
Tatu Kosonen Viipurissa 23.7.2010
Tatu Kosonen (4. syyskuuta 1978 – 22. huhtikuuta 2022 Lappeenranta) oli lappeenrantalainen ohjelmoija, valokuvaaja ja jazzmuusikko.
Tatu Kosonen oli Kaakkois-Suomen Valokuvakeskuksen kunniajäsen, sekä sen perustaja ja ensimmäinen puheenjohtaja. Lisäksi Kosonen oli Saimaan Kameraseuran entinen puheenjohtaja; seuran jäsenmäärä nousi Kososen puheenjohtajakaudella (2008–2012) viidestä jäsenestä 220 jäseneen, ja seura tällä perusteella (sillä hetkellä) Suomen toiseksi suurimmaksi kameraseuraksi. Kosonen on toiminut muun muassa Suomen Kameraseurojen Liiton puheenjohtajana 2005–2009, Suomen valokuvajärjestöjen keskusliitto Finnfoton hallituksen jäsenenä ja Kaakkois-Suomen taidetoimikunnassa. Hän oli myös palkittu valokuvaaja kansainvälisissä valokuvataidenäyttelyissä ja toimi valokuvataidenäyttelyiden tuomarina ja kuraattorina.
Tatu "Sille" Kosonen soitti saksofonia muun muassa Teatteri Imatrassa, Lappeenrannan kaupunginteatterissa, Lappeenranta Big Bandissa, Puhallinorkesteri Pyörteessä, Axelbandetissa, Rakuunasoittokunnassa, loimaalaisessa Kauppala Big Bandissa ja Imatra Big Bandissä. Hän toimi lappeenrantalaisen puhallinmusiikkikoulu Arwon saksofoninsoitonopettajana.
Päivätyönään Tatu Kosonen toimi tietokoneohjelmoijana. Hänen harrastuksiaan olivat muun muassa judo ja karate. Tatu Kosonen oli Lauri Kososen poika ja Kalle Ollilan (s. Kosonen) ja Jussi Kososen sekä Taina Perttilän (s. Kosonen) veli. Sotilasarvoltaan Kosonen oli yliluutnantti.
Aiheesta muualla

Sille Kosonen Youtubessa
Tatu Kososen kotisivut (Arkistoitu – Internet Archive)
Thomas Wahlroos

| Thomas Wahlroos> Henkilötiedot |
| --- | --- |
Kansalaisuus:   Suomi
Pokerinpelaaja
WSOP-voitot:  0
WSOP-rahasijat:  6
WPT-voitot:  0
EPT-voitot:  0
Turnausansiot (USD):  1 081 973  	
Päivitetty:  29. joulukuuta 2008
Thomas Wahlroos (s. 4. elokuuta 1979) on suomalainen sijoittaja ja aiempi pokeriammattilainen. Pokeriammattilaisen uran Thomas lopetti vuonna 2009, jolloin hän siirtyi sijoittajaksi Spontel Oy:n omistamaan Norjan Sponteliin. Nykyisin hän toimii Norjan Spontelin hallituksen puheenjohtajana.
Ura pokerinpelaajana

Wahlroos teki läpimurtonsa livepokeriturnauksissa vuoden 2006 aikana. Maaliskuussa 2006 hän oli kymmenes Jeff Williamsin voittamassa European Poker Tourin finaaliturnauksessa Monte Carlossa. Wahlroos ansaitsi sijastaan 33 500 euroa. World Poker Tourin Pariisin osakilpailussa kesäkuussa 2006 Wahlroos oli kolmas voittaen 243 750 euroa. Turnauksen voitti tanskalainen Christian Grundtvig ja toisena oli suomalainen Jani Sointula.
Kesän 2006 World Series of Pokerin (WSOP) turnauksista Wahlroos saavutti kaksi rahasijaa. 10 000 dollarin pot limit omaha -turnauksessa hän oli kahdeksas ja WSOP:n pääturnauksessa 91.
European Poker Masters -turnaussarjaan kuuluneessa Full Tilt Poker Dublin All-Star Challenge -turnauksessa Dublinissa marraskuussa 2006 Wahlroos sijoittui kolmanneksi ja ansaitsi 31 500 euroa. World Poker Tourin viidennen tuotantokauden päättäneessä mestaruusturnauksessa Bellagion kasinolla Wahlroos putosi juuri ennen televisioitua finaalipöytää. Seitsemäs tila toi palkintorahoina 278 465 dollaria. Turnauksen voitti Carlos Mortensen.
Wahlroos on pelannut Suomen televisiossa MTV3:n Pokerimestari 2006 -ohjelmassa. Pokeriammattilaisena hän edusti Full Tilt Poker -nettipokerihuonetta. Joulukuussa 2008 Wahlroosin pokeriuran turnausansiot ylittivät miljoona dollaria.
Muu elämä

Wahlroos asuu Helsingissä. Hän työskenteli ennen pokeriuraansa investointipankkiirina. Vuonna 2008 hän aloitti työskentelyn Avenir Rahastoyhtiö Oy:ssä. Thomas Wahlroosin isä on Björn Wahlroos.
Aiheesta muualla

Thomas Wahlroos The Hendon Mob Poker Databasessa (englanniksi)
World Poker Tour:n profiili
PokerPages.com:n profiili (Arkistoitu – Internet Archive)
Thomas Wahlroos - pokeriturnaus voitot (Arkistoitu – Internet Archive)
Tomas von Rettig

Tomas von Rettig (s. 1980) on suomalainen liikemies, kilparatsastaja ja von Rettig -liikemiessuvun jäsen. Tomas von Rettig toimi vuoden 2016 alusta lähtien Rettig Group Oy:n toimitusjohtajana ja vuodesta 2019 lähtien hän on toiminut yhtiön hallituksen puheenjohtajana. Tätä ennen hän toimi Rettig Capitalin varatoimitusjohtajana, vuosina 2013–2015 rahoituksesta ja yrityskehityksestä vastaavana johtajana ja vuosina 2008–2011 Rettig Asset Managementin salkunhoitajana. Tomas von Rettig oli 2000-luvulla kansainvälinen kilparatsastaja ja kuului Suomen maajoukkueeseen. Tomas von Rettig on ollut naimisissa 2007–2010 Minna von Rettigin (o.s. Lehtinen) kanssa ja heillä on 2008 syntynyt tytär. Vuonna 2014 Tomas von Rettig meni naimisiin Mirella Koulliasin kanssa. Cyril von Rettig on Tomas von Rettigin isä.
Esine (Italia)

| Comune di Esine (Éden) |
| --- | --- |
 Panorama, Esine (2009)
 Koordinaatit: 45°55′35″N, 10°15′6″E 
Valtio:   Italia
Alue:  Lombardia
Maakunta:  Brescian maakunta
Pinta-ala:  
 – Kokonaispinta-ala:  30,31 km²
Korkeus:  207–2 207 m
Väkiluku:  5 300
 – Väestötiheys:  175 as./km²
Aikavyöhyke:  UTC+1
 – Kesäaika:  UTC+2
Postinumero:  25040
 
 http://www.comune.esine.bs.it/pages/home.asp 
Infobox OKVirheellinen NIMI-arvo: 
Esine ja sen naapurikunnat Val Camonicassa.
Esine (Éden) on kunta Brescian maakunnassa, Lombardian provinssissa Italiassa, keskellä the Val Camonican laaksoa, noin 60 kilometriä Bresciasta pohjoiseen.
Sen rajanaapureita ovat kunnat Berzo Inferiore, Bovegno, Cividate Camuno, Darfo Boario Terme, Gianico ja Piancogno.
Ystävyyskunnat

Esinen ystävyyskunnat:
Civitanova Marche,  Italia (1989 lähtien)
Emily Hughes

| Emily Hughes |
| --- | --- |
 Hughes esiintymässä Skate America -tapahtumassa vuonna 2006.
Henkilötiedot
Syntynyt: 26. tammikuuta 1989 (ikä 35) Great Neck, New York
Kansalaisuus:   Yhdysvallat
Taitoluistelija
Pituus:  168 cm
Valmentaja(t):  Bonni Retzkin
Entiset valmentajat:  Mark Mitchell Peter Johansson
Koreografi(t):  David Wilson Elin Schran
Luisteluseura:  Skating Club of New York
Aloittanut:  1993
Henkilökohtaiset parhaat pisteet (ISU)
Pisteet yhteensä:  166,60 Neljä maanosaa 2007
Lyhytohjelma:  60,88 MM 2007
Vapaaohjelma:  111,26 Neljä maanosaa 2007
Emily Hughes (s. 26. tammikuuta 1989) on yhdysvaltalainen taitoluistelija. Hän on olympiavoittaja Sarah Hughesin pikkusisko.
Hughes on oman uransa aikana saanut muun muassa hopeaa Yhdysvaltain-mestaruuskilpailuissa 2007, pronssia 2006, ja osallistunut vuoden 2006 talviolympialaisiin Torinossa.
Hughes valmistui Great Neck North High Schoolista vuonna 2007 ja lähti sen jälkeen opiskelemaan Harvardin yliopistoon.
Aiheesta muualla

Kuvia tai muita tiedostoja aiheesta Emily Hughes Wikimedia Commonsissa
Viralliset sivut (Arkistoitu – Internet Archive) (englanniksi)
Twitter: emhughes26
Englannin ykkösliiga

| Football League One |
| --- | --- |

Laji:  jalkapallo
Maa(t):   Englanti
Perustettu:  2004
Edeltäjä:  2. divisioona (1992–2004) 3. divisioona (1920–1992)
Joukkueita:  24
Hallitseva mestari:  Portsmouth
Eniten mestaruuksia:  Wigan Athletic (3)
Sarjataso:  3.
Ylempi taso:  Mestaruussarja
Alempi taso:  Kakkosliiga
Sivusto:  Virallinen sivusto
Ykkösliiga (engl. Football League One) on Englannin jalkapallon sarjajärjestelmän kolmanneksi ylin sarjataso. Se on Valioliigan alapuolella sijaitsevan English Football Leaguen kolmesta sarjasta keskimmäinen.
Ykkösliiga sai nykyisen nimensä kaudeksi 2004–2005, oltuaan aikaisemmin nimeltään Englannin 2. divisioona. Ennen Valioliigan perustamista kaudeksi 1992–1993 nykyistä Ykkösliigaa vastasi Englannin 3. divisioona.
Sarjajärjestelmä

Ykkösliigassa pelaa 24 joukkuetta, jotka pelaavat kaksinkertaisen sarjan. Kaksi parasta joukkuetta nousee suoraan Mestaruussarjaan. Sijoilla 3-6 olevat joukkueet pelaavat yhdestä nousupaikasta siten että kolmas ja kuudes sekä neljäs ja viides kohtaavat kaksiosaisessa ottelussa ja niiden voittajat ratkaisevat nousijan yhdessä ottelussa. Sarjan neljä viimeistä putoavat Kakkosliigaan.
Joukkueet kaudella 2024–2025

| Joukkue | Sijoitus 2023–2024 |
| --- | --- |
Barnsley: 6.
Birmingham City: Mestaruussarjan 22.
Blackpool: 8.
Bolton Wanderers: 3.
Bristol Rovers: 15.
Burton Albion: 20.
Cambridge United: 18.
Charlton Athletic: 16.
Crawley Town: Kakkosliigan 7.
Exeter City: 13.
Huddersfield Town: Mestaruussarjan 23.
Leyton Orient: 11.
Lincoln City: 7.
Mansfield Town: Kakkosliigan 3.
Northampton Town: 14.
Peterborough United: 4.
Reading: 17.
Rotherham United: Mestaruussarjan 24.
Shrewsbury Town: 19.
Stevenage: 9.
Stockport County: Kakkosliigan 1.
Wigan Athletic: 12.
Wrexham: Kakkosliigan 2.
Wycombe Wanderers: 10.
Voittajat

| Kausi | Voittaja | Toinen sija | Kolmas nousija |
| --- | --- | --- | --- |
| 2004–2005 | Luton Town | Hull City | Sheffield Wednesday |
| 2005–2006 | Southend United | Colchester United | Barnsley |
| 2006–2007 | Scunthorpe United | Bristol City | Blackpool |
| 2007–2008 | Swansea City | Nottingham Forest | Doncaster Rovers |
| 2008–2009 | Leicester City | Peterborough United | Scunthorpe |
| 2009–2010 | Norwich City | Leeds United | Millwall |
| 2010–2011 | Brighton & Hove Albion | Southampton | Peterborough United |
| 2011–2012 | Charlton Athletic | Sheffield Wednesday | Huddersfield Town |
| 2012–2013 | Doncaster Rovers | Bournemouth | Yeovil Town |
| 2013–2014 | Wolverhampton Wanderers | Brentford | Rotherham United |
| 2014–2015 | Bristol City | Milton Keynes Dons | Preston North End |
| 2015–2016 | Wigan Athletic | Burton Albion | Barnsley |
| 2016–2017 | Sheffield United | Bolton Wanderers | Millwall |
| 2017–2018 | Wigan Athletic | Blackburn Rovers | Rotherham United |
| 2018–2019 | Luton Town | Barnsley | Charlton Athletic |
| 2019–2020 | Coventry City | Rotherham United | Wycombe Wanderers |
| 2020–2021 | Hull City | Peterborough United | Blackpool |
| 2021–2022 | Wigan Athletic | Rotherham United | Sunderland |
| 2022–2023 | Plymouth Argyle | Ipswich Town | Sheffield Wednesday |
| 2023–2024 | Portsmouth | Derby County | Oxford United |
Aiheesta muualla

Virallinen sivu
Thomas Larkin

| Thomas Larkin |
| --- | --- |

Henkilötiedot
Syntynyt: 31. joulukuuta 1990 (ikä 33) Lontoo, Englanti
Kansalaisuus:   Italia  Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  196 cm
Paino:  103 kg
Seura
Seura:  Schwenninger Wild Wings
Sarja:  DEL
Pelinumero:  37
Pelaajaura
Pääsarjaura:  2013–
Aik. seurat:  Springfield Falcons (AHL) Evansville IceMen (ECHL) Medveščak Zagreb (KHL) Adler Mannheim (DEL)
NHL-varaus:  137. varaus, 2009 Columbus Blue Jackets
Thomas Larkin (s. 31. joulukuuta 1990 Lontoo, Englanti, Yhdistynyt kuningaskunta) on italialais-yhdysvaltalainen jääkiekkopuolustaja, joka pelaa Saksan DEL-liigan Schwenninger Wild Wingsissä. Isokokoinen Larkin on pelityyliltään puolustava puolustaja. Hän laukoo oikealta.
Ura > Seuraura

Larkin syntyi Lontoossa, mutta hän muutti perheineen Italian Vareseen ollessaan 4-vuotias. Larkin aloitti jääkiekkoilun HC Varesen joukkueessa. Hän kävi vuodet 2007–2009 New Hampshiressa Exeter High Schoolia, jonka joukkueen arvokkaimmaksi pelaajaksi Larkin valittiin vuonna 2009. Columbus Blue Jackets varasi hänet viidennellä kierroksella 137. pelaajana NHL:n varaustilaisuudessa 2009. Larkinista tuli kaikkien aikojen ensimmäinen NHL:ään varattu Italiassa kiekko-oppinsa saanut pelaaja.
Varauksensa jälkeen Larkin on pelannut vuodesta 2009 Colgaten yliopistojoukkueessa. Ensimmäisen kautensa 2009–2010 päätteeksi hän oli tehoilla 3+16=19 joukkueen tehokkain puolustaja. Kaudella 2010–2011 Larkinin teholukema +8 oli Colgaten paras. Kolmannen kautensa 2011–2012 päätteeksi hänet valittiin ECAC:n kolmanteen tähdistökentälliseen. Hän toimi kauden aikana myös Colgaten yliopistojoukkueen kapteenina.
Viimeisen yliopistokautensa 2012–2013 päätteeksi Larkin, huhtikuussa 2013 hän siirtyi Columbus Blue Jacketsin farmijoukkue Springfield Falconsin vahtuuteen pelaamaan AHL:n runkosarjan loppuun. Heinäkuussa Larkin teki kaksivuotisen tulokassopimuksen Blue Jacketsin kanssa. Hän pelasi kauden 2013–2014 suurimmaksi osaksi ECHL-joukkue Evansville Icemenissa, mutta osan kaudestaan myös Falconsissa, jossa otteluita kertyi yhteensä 19.
Kaudeksi 2015–2016 Larkin siirtyi KHL:n kroatialaisjoukkue Medveščak Zagrebin riveihin. Hän teki heinäkuussa 2016 joukkueen kanssa vuoden mittaisen jatkosopimuksen, mutta kesken kauden, helmikuussa 2017 2016–2017 Larkin siirtyi kuitenkin Medveščakin talousongelmien vuoksi loppukaudeksi Saksan DEL-liigan Adler Mannheimiin. Huhtikuussa hän teki joukkueen kanssa kaksivuotisen jatkosopimuksen.
Larkin oli kaudella 2017–2018 viidellä osumallaan Mannheimin eniten maaleja tehnyt puolustaja Sinan Akdagin kanssa. Mestarien liigassa hän oli kuudella syöttöpisteellään joukkueen paras syöttäjä Devin Setoguchin kanssa ja hän voitti Mannheimin sisäisen tehotilaston lukemalla +7. Joukkueen viimeiseksi jääneessä CHL-ottelussa, 7. marraskuuta 2017 vieraissa ruotsalaista Brynäs IF:ää vastaan Larkin taklasi vain 30 minuuttia ennen ottelun päätössummeria vastustajajoukkueen Daniel Paillea pimeästä kulmasta päähän, jonka jälkeen hän vielä tappeli Paillea puolustamaan lähteneen Lukas Kilströmin kanssa. Larkinille tuomittiin teoistaan yhteensä 50 jäähyminuuttia ja sittemmin neljän ottelun pelikielto CHL:ssä. Hän voitti liigan jäähypörssin yhteensä 58 minuutillaan. Paillen koko pelaajaura päättyi aivotärähdyksen vuoksi. Marraskuussa 2018 ruotsalaissyyttäjä Joakim Johansson ilmoitti nostavansa syytteen Larkinia vastaan pahoinpitelystä.
Ura > Maajoukkueura

Larkin edusti Italiaa MM-kilpailuissa vuosina 2012, 2014 ja 2017. Viimeisimmässä turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Hän pelasi myös I-divisioonan MM-kilpailuissa vuonna 2011 voittaen A-lohkon kultaa sekä IA-divisioonan MM-kilpailuissa vuosina 2016 ja 2018 voittaen hopeaa. Larkin jakoi vuoden 2016 turnauksessa myös Italian sisäisen tehotilaston voiton Joachim Ramoserin ja Giulio Scandellan kanssa lukemalla +3. Hänet valittiin turnauksen parhaaksi puolustajaksi. Vuoden 2018 turnauksessa Larkin jakoi kahdella osumallaan joukkueen sisäisen maalipörssin voiton Diego Kostnerin ja Giulio Scandellan kanssa. Hän pelasi myös Pyeonchangin olympiakisojen 2018 karsinnoissa. Yhteensä Larkin on pelannut 61 A-maaottelua tehopistein 6+7=13.
Larkin pelasi myös alle 18-vuotiaiden I-divisioonan MM-kilpailuissa vuosina 2007 ja 2008.
Muuta

Larkinin isä on yhdysvaltalainen ja äiti italialainen. Thomas puhuu neljää eri kieltä; englantia, ranskaa, italiaa ja espanjaa.
Times Like These

| ”Times Like These” Foo Fightersin single |
| --- | --- | --- |

Singlen tiedot
 Albumilta: One by One
 Julkaistu: tammikuussa, 2003
 Tuottaja(t):  ?
 Tyylilaji: Alternative rock
 Kesto: 04.16
 Levy-yhtiö: Roswell, RCA Records
Foo Fightersin muut singlet
| ”All My Life” 2002 | ”Times Like These” 2003 | ”Low” 2003 |
Times Like These on yhdysvaltalaisen rockyhtye Foo Fightersin kappale. Kappale julkaistiin singlenä vuonna 2003 albumilta One by One. Kappaleesta on julkaistu kaksi musiikkivideota.
Kappaleet

CD1:
"Times Like These
"Life Of Illusion (Joe Walsh cover)
"Planet Clair (Live)
"Enhanced Section (Nice Hat)
"Enhanced Section (Black Slapper)
CD2:
"Times Like These
"Normal"
"Learn To Fly (Live)
"Enhanced Section
Listasijoitukset

| Vuosi | Lista | Sijoitus |
| --- | --- | --- |
| 2003 | Official UK Singles Chart | No. 12 |
| 2003 | Mainstream Rock Tracks | No. 5 |
| 2003 | Modern Rock Tracks | No. 5 |
| 2003 | Official Australian Singles Chart | No. 19 |
| 2003 | Official Irish Singles Chart | No. 27 |
| 2003 | Billboard Hot 100 | No. 65 |
| 2003 | Official Holland Singles Chart | No. 90 |
Espanjan alueet Pohjois-Afrikassa

Espanjan alueet Pohjois-Afrikassa.
Espanjaan kuuluu itsehallintoalueiden ja maakuntien lisäksi joukko alueita Pohjois-Afrikassa Marokon rannikolla. Espanjan kielessä alueista on historiallisesti käytetty yhteisnimitystä plazas de soberanía. Alueet ovat kuuluneet Espanjalle 1500- ja 1600-luvuilta lähtien ja tunnustaessaan Marokon itsenäisyyden vuonna 1956 Espanja ei luopunut alueiden hallinnasta. Kansallismieliset tahot Marokossa ovat vaatineet alueiden liittämistä Marokkoon.
Alueet jaetaan suuriin (esp. plazas mayores):
Ceuta
Melilla
ja pieniin (esp. plazas menores):
Islas Chafarinas
Peñón de Alhucemas
Peñón de Vélez de la Gomera.
Jälkimmäiseen joukkoon voidaan laskea myös Isla Perejil, pieni asumaton saareke lähellä Ceutaa. Se ei kuitenkaan ole varsinainen plaza de soberanía, vaan pikemminkin ei-kenenkään-maata. Joskus joukkoon lasketaan myös 90 kilometriä Almerían maakunnan rannikosta etelään Alboráninmerellä sijaitseva Isla de Alborán, joka kuitenkin hallinnollisesti kuuluu maakunnan pääkaupunkiin Almeríaan.
Ceutan ja Melillan kaupungeilla on vuodesta 1995 itsehallinto, ja niillä on enemmän valtaa kuin normaaleilla kaupungeilla, mutta vähemmän kuin varsinaisilla itsehallintoalueilla. Pienemmät alueet ovat pieniä saaria tai saarekkeita Marokon rannikolla, eikä niillä asu siviiliväestöä. Kaikki alueet kuuluvat Euroopan unioniin osana Espanjaa. Valuutta on euro.
Alueiden rajoilla on ollut ongelmia 1990-luvulta alkaen  laittoman maahanmuuton yritysten takia. Ceuta ja Melilla on aidattu kolmemetrisin aidoin joiden huippua kiertää piikkilanka.
Elli Castrén

| Elli Castrén |
| --- | --- |
 Elli Castrén vuonna 1966
Henkilötiedot
Koko nimi:  Elli Ilona Castrén-Kytömaa
Syntynyt: 10. kesäkuuta 1944 (ikä 80) Helsinki, Suomi
Puoliso:  Jaakko Kytömaa (vih. 1973)
Sukulaiset:  Viljo Castrén   Heikki Castrén
Näyttelijä
Aktiivisena:  1966–
Merkittävät roolit:   Rakkaus alkaa aamuyöstä  Uuno Turhapuro -elokuvat 
Palkinnot
  Parhaan naispääosan Jussi  1967 Rakkaus alkaa aamuyöstä  1983 Ida Aalberg  
Aiheesta muualla
IMDb 
Elonet
Svensk Filmdatabas
Elli Ilona Castrén (s. 10. kesäkuuta 1944 Helsinki) on suomalainen näyttelijä. Hän on tehnyt lähes sata roolia Kansallis­teatterissa vuodesta 1966 lähtien.
Ura

Castrén teki kaksi ensimmäistä elo­kuva­roolia 1960-luvulla ollessaan vielä teatteri­koululainen, mutta hänet nähtiin valko­kankaalla seuraavan kerran vasta 1980-luvulla, jolloin hän alkoi näytellä sihteeri Unelma Säleikköä Uuno Turhapuro -elo­kuvissa. Televisiossa Castrén on näytellyt televisio­sarjassa Kotikatu Niina Luotolan äitinä. Castrén toimi myös Tupun, Hupun ja Lupun ääni­näyttelijänä animaatio­sarjassa Ankronikka. [lähde? ]
Castrén sai Ida Aalberg -palkinnon vuonna 1983 Ismo Kallion kanssa.
Yksityiselämä

Elli Castrén kuuluu Castrénin sukuun. Hänen isänsä oli vesi­rakennuksen professori Viljo Castrén, ja hänen vanhempi veljensä arkki­tehti Heikki Castrén. Hän on ollut naimisissa näyttelijä Jaakko Kytömaan kanssa vuodesta 1973 lähtien. Paris­kunnalla on kaksi lasta. [lähde? ]
Valikoitu filmografia

Rakkaus alkaa aamuyöstä (1966)
Uuno Turhapuro -elo­kuvat (1981–2004)
Timbres, espace, mouvement

Teosta inspiroi Vincent van Goghin maalaus.
Timbres, espace, mouvement: La nuit étoilée (”Värejä, tilaa, liikettä: Tähtikirkas yö”) on Henri Dutilleux’n kaksiosainen orkesterisävellys. Teos on omistettu Charles Munchille. Teoksen tilasi Mstislav Rostropovitš, jonka johtama Yhdysvaltain kansallisorkesteri kantaesitti teoksen 7. marraskuuta 1978. Teoksen alaotsikko viittaa Vincent van Goghin maalaukseen Tähtikirkas yö. Uusitussa versiossa vuodelta 1991 teokseen on lisätty välisoitto selloille; välisoitto erottaa teoksen kahta osaa.